Správa o účasti verejnosti na tvorbe právneho predpisu
Scenár 2: Verejnosť sa zúčastňuje na diskusii o tvorbe právneho predpisu	
Fáza procesu	Subfáza	Kontrolná otázka	Á	N	
1. Príprava tvorby právneho predpisu	1.1 Identifikácia cieľa	Bol zadefinovaný cieľ účasti verejnosti na tvorbe právneho predpisu?	☒	☐	
	1.2 Identifikácia problému a alternatív	Bola vykonaná identifikácia problému a alternatív riešení?	☒	☐	
	1.3 Identifikácia zainteresovaných skupín a jednotlivcov	Bola vykonaná identifikácia zainteresovaných skupín a jednotlivcov?	☒	☐	
2. Informovanie verejnosti o tvorbe právneho predpisu	2.1 Rozsah informácií	Boli verejnosti poskytnuté informácie o probléme, ktorý má predmetný právny predpis riešiť?	☒	☐	
		Boli verejnosti poskytnuté informácie o cieli účasti verejnosti na tvorbe právneho predpisu spolu s časovým rámcom jeho tvorby?	☒	☐	
		Boli verejnosti poskytnuté informácie o plánovanom procese tvorby právneho predpisu?	☒	☐	
	2.2 Kontinuita informovania	Boli verejnosti poskytnuté relevantné informácie pred začatím tvorby právneho predpisu?	☒	☐	
		Boli verejnosti poskytnuté relevantné informácie počas tvorby právneho predpisu?	☒	☐	
		Boli verejnosti poskytnuté relevantné informácie aj po ukončení tvorby právneho predpisu?	☒	☐	
	2.3 Kvalita a včasnosť informácií	Boli relevantné informácie o tvorbe právneho predpisu verejnosti poskytnuté včas?	☒	☐	
		Boli relevantné informácie o tvorbe právneho predpisu a o samotnom právnom predpise poskytnuté vo vyhovujúcej technickej kvalite?	☒	☐	
	2.4 Adresnosť informácií	Boli zvolené komunikačné kanály dostatočné vzhľadom na prenos relevantných informácií o  právnom predpise smerom k verejnosti? 	☒	☐	
3. Účasť verejnosti na tvorbe právneho predpisu	3.1 Zapojení aktéri
	Predstavujú zapojení aktéri reprezentatívnu vzorku zainteresovaných skupín a jednotlivcov?	☒	☐	
	3.2 Spätná väzba	Bola zapojeným aktérom odoslaná spätná väzba ako bolo s ich návrhom naložené? 	☒	☐	
	3.3 Zapracovanie návrhov zapojených aktérov	Boli návrhy zo strany zapojených aktérov zapracované do návrhu právneho predpisu?	☒	☐	
	3.4 Naplnenie cieľov a očakávaní	Boli splnené ciele a očakávania od účasti verejnosti na tvorbe právneho predpisu na strane predkladateľa právneho predpisu?	☒	☐	
	3.5 Výstup procesu tvorby právneho predpisu	Bolo zapojeným aktérom umožnené pripomienkovať správu o účasti verejnosti na tvorbe právneho predpisu?	☐	☒	
4. Vyhodnotenie procesu tvorby právneho predpisu	4.1 Hodnotenie procesu	Bolo vykonané hodnotenie procesu tvorby právneho predpisu?	☒	☐	
		Bola zverejnená hodnotiaca správa procesu tvorby právneho predpisu?	☐	☒	
		Bol splnený cieľ účasti verejnosti na tvorbe právneho predpisu?	☒	☐	

Hodnotiaca správa procesu tvorby právneho predpisu (scenár 2)
1. Zvolený scenár s odôvodnením, prečo bol vybratý: 
Pri príprave návrhu právneho predpisu bol zvolený scenár č.2, nakoľko podľa názoru predkladateľa postačovalo informovať verejnosť o procese tvorby právneho predpisu, ale bolo zároveň potrebné, aby mala verejnosť možnosť pripomienkovať a navrhnúť prípadné zmeny v znení návrhu zákona, ktorým sa mení a dopĺňa zákon č. 64/2019 Z. z. o sprístupňovaní strelných zbraní a streliva na civilné použitie na trhu (ďalej len „návrh zákona“), keďže návrh zákona predstavuje transpozíciu vykonávacej smernice Komisie (EÚ) 2019/68 zo 16. januára 2019, ktorou sa stanovujú technické špecifikácie označovania strelných zbraní a ich hlavných častí podľa smernice Rady 91/477/EHS o kontrole získavania a vlastnenia zbraní (Ú. v. EÚ L 15, 17.1.2019) (ďalej len „vykonávacia smernica (EÚ) 2019/68“) a vykonávacej smernice Komisie (EÚ) 2019/69 zo 16. januára 2019, ktorou sa stanovujú technické špecifikácie pre poplašné a signálne zbrane podľa smernice Rady 91/477/EHS o kontrole získavania a vlastnenia zbraní (Ú. v. EÚ L 15, 17.1.2019) (ďalej len „vykonávacia smernica (EÚ) 2019/69“), ktoré sú v spolugescii Úradu pre normalizáciu, metrológiu a skúšobníctvo Slovenskej republiky a zabezpečiť tak kompatibilitu právneho poriadku Slovenskej republiky s právom Európskej únie.
2. Cieľ účasti verejnosti na tvorbe právneho predpisu:
Informovať verejnosť o príprave právneho predpisu, sprístupnenie znenia návrhu zákona a dôvodovej správy osobitnej časti subjektom zúčastneným na osobnom rokovaní.
3. Spôsob identifikácie problému a alternatív riešení:
Predkladateľ pri príprave návrhu právneho predpisu prostredníctvom svojho webového sídla,                   ako aj webového sídla Ministerstva hospodárstva Slovenskej republiky a Slov-lexu zverejnil informáciu o príprave návrhu právneho predpisu, v ktorej uviedol, že príprava návrhu právneho predpisu bude prebiehať formou výmeny informácii a konzultácii prostredníctvom elektronickej komunikácie prípadne rokovaní s jednotlivými subjektmi, ktoré prejavia záujem o spoluprácu pri príprave novej právnej úpravy	s cieľom zabezpečiť úzku súčinnosť a spoluprácu s výrobcami, dovozcami, distribútormi, autorizovanými osobami, ako aj s odborníkmi v predmetnej oblasti a inými zainteresovanými stranami.
4. Zhodnotenie participatívneho procesu predkladateľom:
Verejnosť sa mohla na základe predbežnej informácie zapojiť do prípravy právneho predpisu formou zasielania podnetov, či návrhov v intenciách vecného zamerania do 9. apríla 2019, pričom bolo uskutočnené verejné rokovanie so zástupcami Ministerstva vnútra Slovenskej republiky, Ministerstva hospodárstva Slovenskej republiky, Legis Tellum, KONŠTRUKTA Defence, a.s., Liptovská skúšobňa s. r. o., GRAND POWER, s.r.o., ktoré sa uskutočnilo na úrade dňa 20. marca 2019. Zároveň svoje vyjadrenie k predbežnej informácii (PI/2019/72) zaslalo Združenie bezpečnostného a obranného priemyslu Slovenskej republiky (ZBOP SR), ktorým sa predkladateľ zaoberal, pričom nebudú predmetom súčasnej novely, nakoľko táto sa zameriava len na transpozíciu uvedených smerníc.